**Задача C. Сума**

Дадено е естественото число $n$, записът на което в десетична бройна система е $d\_{1}d\_{2}\cdots d\_{k}$. Можем да заменяме произволен брой (от нула до $k$ включително) от всяка от неговите цифри с нула и така всеки път получаваме различни числа. Например, ако $n$***=***12345, по този начин можем да получим числата 12045, 10305, 02340, 00340 и още много други, в записа на които могат да участват и водещи нули. Съставете програма **Sum**, която по зададено естественото число $n, 0<n<10^{16}$, пресмята сумата на всички различни числа, които се получават чрез описаната замяна на цифри с нули по всевъзможните начини. Програмата да може да изпълнява няколко теста.

**Вход.** Входните данни се получават от стандартния вход. Всеки ред съдържа по едно естествено число $n$ – входът за поредния тестов пример. За край на тестовeте служи числото нула.

**Изход.** Пресметнатата от програмата сума да се изведе на стандартния изход – на нов ред за всеки тестов пример.

|  |  |
| --- | --- |
| ***Примерен вход*** | ***Примерен изход*** |
| 3550413570 | 70100810856 |